Diari Oficial de la Generalitat Valenciana


Sumari del DOGV 4864, del 18-10-2004 (2004/10943)

RESOLUCIÓ de 5 d'octubre de 2004, de la Conselleria de Territori i Habitatge, per la qual es concedeixen subvencions destinades a la realització de treballs de millora, conservació, restauració i posada en valor d'arbres monumentals o singulars.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4864

Data del DOGV
:   18-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10512


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 5 d'octubre de 2004, de la Conselleria de Territori i Habitatge, per la qual es concedeixen subvencions destinades a la realització de treballs de millora, conservació, restauració i posada en valor d'arbres monumentals o singulars. [2004/X10435]
  
Vista l'Ordre de 22 d'abril de 2004, de la Conselleria de Territori i Habitatge, per la qual es convoquen subvencions destinades a la realització de treballs de millora, conservació, restauració i posada en valor d'arbres monumentals o singulars (Diari Oficial de la Generalitat Valenciana núm. 4.747 de 6 de maig de 2004)
  
Atés que per a la convocatòria de l'any 2004 s'han presentat 9 sol·licituds, que s'han tramitat segons el que estableix la base setena de l'annex I de l'esmentada ordre.
  
A la vista de l'acta de la reunió de la comissió avaluadora, i de la proposta definitiva de resolució del cap de l'Àrea de Recursos Forestals i Conservació Ambiental, i en virtut de les competències que atribueixen als consellers l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
  
Primer
  
Concedir les subvencions que es detallen a l'annex I. D'acord amb l'apartat 12 de la base setena de la convocatòria, les activitats subvencionades hauran d'estar executades abans de l'1 de novembre de 2004. Els resultats i els justificants de les activitats realitzades també s'hauran d'entregar abans d'aquesta data i hauran de ser conformes amb la base novena de la convocatòria.
  
Segon
  
Denegar les sol·licituds detallades a l'annex II, pels motius que s'hi indiquen.
  
Tercer
  
Contra aquesta resolució, que exhaureix la via administrativa, s'hi pot interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació, de conformitat amb els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa.
  
També es pot interposar recurs de reposició davant el conseller de Territori i Habitatge, en el termini d'un mes des de l'endemà de la publicació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
València, 5 d'octubre de 2004.- El director general de Gestió del Medi Natural (per delegació aprovada per Resolució de 13 d'agost de 2003, del conseller de Territori i Habitatge): Francisco Javier Gómez Martín.
  
ANNEX II
  
SOL·LICITUDS DENEGADES
  
Sol·licitant: Consorci Hospital General Universitari
  
Exemplar: Washingtonia filifera A
  
Localitat: València
  
Motiu de la denegació: l'exemplar no està inclòs en els catàlegs provincials d'arbres monumentals o singulars (base segona de la convocatòria)
  
Sol·licitant: Consorcio Hospital General Universitario
  
Exemplar: Washingtonia filifera B
  
Localitat: València
  
Motiu de la denegació: l'exemplar no està inclòs en els catàlegs provincials d'arbres monumentals o singulars (base segona de la convocatòria)
  
Sol·licitant: Fundació Caixa Castelló
  
Exemplar: Quercus faginea
  
Localitat: Barranc dels Horts, Ares del Maestre